《烛影摇红 题晏芳二姊遗照》
清代·沈珂

慢展仙真，拈毫泪已如珠贯。不堪回首忆当年，朝夕常相伴。

曾炷心香一瓣。凭蟾魄、诉从心愿。埙篪同和，盟约来生，竟成诗谶。

不道缘悭，今生如此他生远。伤心最是北堂萱，几见双眉展。

入世昙花真幻。更何心、再飞柔翰。窗前往日，画里而今，九回肠断。

作者简介：字云浦，女，黄曾慰室，著有醉月轩诗词稿。